7 procent af de studerende bor i 'forældrekøb' og modtager samtidig 6000 kr fra staten hver måned som udeboende. Men er de reelt flyttet hjemmefra, spørger en fattig studerende

- Jeg mener oprigtig talt, at studerende der bor i lejligheder, deres forældre har købt til dem, bør have, hvad der svarer til hjemmeboende SU.

- Jeg har kendt adskillige af dem, og enten har de betalt symbolske beløb eller slet intet.

Bare mine forældre havde været velhavende

- Jeg har boet sammen med min syge mor, haft et kæmpe ansvar og har haft mere end halvdelen af husstandens indtægt og har 'ulovligt' fået udeboende SU.

- Så jeg skal betale tilbage. Hvis bare jeg havde haft velhavende forældre...

Se også: Er forældrekøb en god investering? Her er fire fælder

Sådan skriver Jacob G i en kommentar på DRnyheders Facebook om rimeligheden i at titusindvis af hans studiekammerater bor i boliger, der er købt af deres forældre. En undersøgelse fra Nordea viser ovenikøbet, at cirka en ud af tyve studerende, slet ikke betaler husleje, fordi de bor i en bolig deres forældre har købt til dem. Og at andelen af studerende, der bor på kollegier er faldet fra 22 til 12 procent på bare tre år.

Og Jacob er ikke den eneste, der synes at forældrekøb er ureufærdigt:

Retningen er større afstand mellem rig og fattig

- Udviklingen i de senere år går jo netop i retning af større og større afstand mellem fattige og rige.

- Cheflønningerne er steget fantastisk meget, mens almindelige menneskers indtægt ikke er steget nævneværdigt.

- Der er ikke noget mærkeligt i, at man gerne vil hjælpe sine børn - heller ikke i, at de velhavende har større mulighed for det end ikke velhavende.

De riges børn får mine skattepenge

- Men det er mærkeligt, at det skal ske via mine og dine skattepenge. Måske kan nogen af os huske det til næste valg, skriver nationens! Inge H i en kommentar til Ekstra Bladets leder Se også: Forrykte forældrekøb , mens Mie W mener, at Inge og Jacob skal lade være med at have ondt i røven:

Se også: Venstre blæser på eksperterne: Freder forældres boligspekulation

- Måske man skulle overveje at skaffe flere ungdomsboliger og løse det rigtige problem i stedet for at have ondt et vis sted fordi andre har økonomi til en alternativ løsning.

- Misundelige er en grim ting, skriver Mie W, men hvad skriver du?

Man får 5941 kr i SU som udeboende - uanset om man bor i en bolig, som ens forældre ejer og uanset om man betaler husleje eller ej.

Man får 981 kr i SU som hjemmeboende, hvis ens forældre tjener 568.060 og derover tilsammen. Man får 2561 i SU som hjemmeboende, hvis ens forældre tjener 335.672 kr eller derunder tilsammen.

Men hvad mener du? Er det retfærdigt, at børn, der bor i deres forældre-købte lejlighed, får SU som udeboende?